જાપાનની કયુશુ યુનિવર્સિટીના નિષ્ણાતોનું કહેવું છે કે વજન ઘટાડવું હોય તો શું ખાવું અને શું ન ખાવું એ ધ્યાનમાં રાખવાની સાથે-સાથે દરેક કોળિયા વચ્ચેનો સમય પણ વધારવો જોઇએ. મતલબ કે ધીમે-ધીમે ખાવું જોઇએ. બીજો પણ એક નિયમ છે કે સૂવાના બે કલાક પહેલાં કશું જ ન ખાવું. અભ્યાસકર્તાઓએ ડાયાબિટીસ ધરાવતા ૬૦,૦૦૦ લોકોનો ર૦૦૮થી ર૦૧૩ દરમ્યાન અભ્યાસ કર્યો હતો. એમાં પાર્ટિસિપન્ટ્સને વીકમાં ત્રણ વાર તેમણે કઇ રીતે ખાધું એ પૂછવામાં આવ્યું હતું.